ร่างขอบเขตของงาน   
(Terms of Reference: TOR)
โครงการก่อสร้างถนนลาดยางผิวจราจรแบบแอสฟัลท์ติกคอนกรีต
สายบ้านสำนักหว้า – ควนดอกไม้ หมู่ที่ 3  
ตำบลเขามีเกียรติ  อำเภอสะเดา  จังหวัดสงขลา    
ด้วยวิธีการทางอิเล็กทรอนิกส์  
1. ความเป็นมา
ตามแผนปฏิบัติราชการประจำปีงบประมาณ  ๒๕๕6  ของจังหวัดสงขลา  มุ่งส่งเสริมและพัฒนาระบบโครงข่ายคมนาคมให้มีประสิทธิภาพและประสิทธิผล  สามารถรองรับการขยายตัวทางเศรษฐกิจของกลุ่มจังหวัด และเชื่อมโยงประชาคมอาเซียน  เพื่อเพิ่มขีดความสามารถในการแข่งขัน  จึงจำเป็นต้องเสริมสร้างพัฒนาทางด้านโครงสร้างพื้นฐานให้มีความพร้อม เพียงพอและทันสมัย  เพื่อให้ประชาชนในพื้นที่และพื้นที่ใกล้เคียงได้ใช้ในการสัญจร  โดยถนนสายบ้านสำนักหว้า – ควนดอกไม้ บ้านสำนักหว้า หมู่ที่ 3 ตำบลเขามีเกียรติ อำเภอสะเดา  จังหวัดสงขลา สภาพเดิมเป็นถนนลูกรังขนาดกว้าง 5.00 – 6.00 เมตร ยาว 4,900 เมตร ผิวจราจรลูกรังเป็นหลุมเป็นบ่อ การสัญจรไป-มา ลำบาก และมักเกิดอุบัติเหตุบ่อยครั้ง ถนนสายนี้มีประชาชนอาศัยอยู่หนาแน่นทั้งสองข้างทาง และยังเป็นเส้นทางเชื่อมระหว่างอำเภอสะเดากับอำเภอจะนะ  จังหวัดสงขลา อีกด้วย และที่สำคัญถนนสายนี้เป็นเส้นทางที่ราษฏรใช้ในการประกอบอาชีพ  คืออาชีพกรีดยางพารา  ซึ่งเป็นอาชีพหลักของราษฏรพื้นที่บ้านสำนักหว้า  จึงสมควรจะพัฒนาให้เป็นถนนลาดยางหรือคอนกรีตให้มีสภาพที่ดีขึ้น เพื่อให้ประชาชนได้ใช้เส้นทางนี้ในการขนส่งพืชเศรษฐกิจหลักอย่างสะดวก อีกด้วย  พร้อมทั้งเป็นเส้นทางขนส่งสินค้าทางการเกษตร การพัฒนาแหล่งท่องเที่ยว และประกอบกิจการอื่นๆ 
ได้อย่างสะดวก รวดเร็ว และมีประสิทธิภาพมากขึ้น  ซึ่งจะทำให้เกิดการพัฒนาภาคการเกษตร การค้า 
การลงทุน และการบริการ  นำไปสู่ความมั่นคงทางเศรษฐกิจต่อไป 
2. วัตถุประสงค์
                 
โครงการก่อสร้างถนนลาดยางผิวจราจรแบบแอสฟัลท์ติกคอนกรีต  สายบ้านสำนักหว้า – 
ควนดอกไม้  หมู่ที่ 3  ตำบลเขามีเกียรติ  อำเภอสะเดา  จังหวัดสงขลา  มีวัตถุประสงค์ของโครงการดังนี้ 

๒.๑   เพื่อให้ประชาชนสามารถใช้เป็นเส้นทางในการสัญจรและขนส่งสินค้าทางการเกษตรได้อย่างสะดวก รวดเร็ว และปลอดภัย 
๒.๒  เพื่อส่งเสริมการค้า การลงทุนของภาคธุรกิจและภาคเอกชน  และให้ประชาชน
ในพื้นที่มีรายได้เพิ่มขึ้นและมีคุณภาพชีวิตที่ดียิ่งขึ้น
๒.๓  เพื่อรองรับการขยายตัวของเมืองในอนาคต และพัฒนาแหล่งท่องเที่ยว
๒.๔  เพื่อแก้ไขปัญหาความเดือดร้อนและตอบสนองความต้องการของประชาชน

๒.๕  เพื่อสร้างความพึงพอใจให้แก่ประชาชนในพื้นที่และพื้นที่ใกล้เคียง
3. คุณสมบัติ/........

      ๓.   คุณสมบัติของผู้ประสงค์จะเสนอราคา
๒.๑  ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์
๒.๒  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
๒.๓  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศ ประกวดราคาจ้างวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประกวดราคาจ้างด้วยวิธีการทางอิเล็กทรอนิกส์ครั้งนี้

๒.๔  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น
๒.๕  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของอำเภอสะเดา

๒.๖ ผู้ประสงค์จะเสนอราคาต้องเป็นนิติบุคคลและมีผลงานการก่อสร้างประเภทเดียวกันกับงานที่ประกวดราคาจ้างด้วยวิธีการทางอิเล็กทรอนิกส์ ในวงเงินไม่น้อยกว่า ๓,๕๐๐,๐๐๐.-บาท (สามล้านห้า-แสนบาทถ้วน)  ซึ่งอยู่ในสัญญาเดียวกันและเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือหน่วยงานเอกชนที่ที่ทำการปกครองอำเภอสะเดาเชื่อถือ  
๒.๗ บุคคลหรือนิติบุคคลที่จะเข้าเป็นคู่สัญญา  กับหน่วยงานของรัฐ ต้องไม่อยู่ในฐานะเป็นผู้ไม่แสดงบัญชีรายรับ-รายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
๒.๘ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐ  ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government  Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
๒.๙ คู่สัญญาต้องรับและจ่ายเงินผ่านบัญชีธนาคาร  เว้นแต่การจ่ายเงินแต่ละครั้งซึ่งมีมูลค่าไม่เกิน ๓๐,๐๐๐.-บาท (สามหมื่นบาทถ้วน)  คู่สัญญาอาจจ่ายเป็นเงินสดก็ได้
       ๔.   แบบรูปรายการหรือคุณลักษณะเฉพาะ
ก่อสร้างถนนลาดยางผิวจราจรแบบแอสฟับท์ติกคอนกรีต สายบ้านสำนักหว้า – ควนดอกไม้  หมู่ที่ ๓  ตำบลเขามีเกียรติ  อำเภอสะเดา  จังหวัดสงขลา  ขนาดกว้าง  ๖.๐๐  เมตร  ยาว  ๑,๖๐๐  เมตร  หนาเฉลี่ย  ๐.๐๕  เมตร  หรือพื้นที่ผิวจราจรไม่น้อยกว่า  ๙,๖๐๐.๐๐  ตารางเมตร  ตามแบบแปลนองค์การบริหารส่วนตำบลเขามีเกียรติกำหนด 
5. ระยะเวลา/……

     ๕.  ระยะเวลาดำเนินการก่อสร้าง  และส่งมอบงาน  

ดำเนินการก่อสร้างให้แล้วเสร็จภายใน  ๑๒๐  วัน  นับถัดจากวันลงนามในสัญญา  (3 งวด)
         งวดที่ 1 เป็นจำนวนเงิน ร้อยละ 33.00 ของค่าจ้าง
                    เมื่อผู้รับจ้างได้ปฏิบัติงาน กุยทางถางป่าทั้งหมด งานวางท่อระบายน้ำ คสล. Ø 0.80 เมตร ทั้งหมด งานบดอัดพื้นทางเดิมทั้งหมด งานดินตัดงานดินถมทั้งหมด งานวัสดุคัดเลือกทั้งหมด งานรองพื้นทางลูกรังทั้งหมด งานพื้นทางหินคลุกทั้งหมดทั้งหมด แล้วเสร็จภายใน 40 วัน นับถัดจากวันลงนามในสัญญาจ้าง และคณะกรรมตรวจการจ้างได้ทำการตรวจรับงานเป็นการถูกต้องเรียบร้อย
         งวดที่ 2 เป็นจำนวนเงิน ร้อยละ 33.00 ของค่าจ้าง 
                   เมื่อผู้รับจ้างได้ปฏิบัติงาน Prime coat ทั้งหมดแล้วเสร็จ ปูผิวจราจรแอสฟัลท์ติกคอนกรีตได้ 900.00 ตารางเมตร ทั้งหมด แล้วเสร็จภายใน 80 วัน นับถัดจากวันลงนามในสัญญาจ้าง และคณะกรรมตรวจการจ้างได้ทำการตรวจรับงานเป็นการถูกต้องเรียบร้อย 
         งวดสุดท้าย เป็นจำนวนเงิน ร้อยละ 34.00 ของค่าจ้าง
                 เมื่อผู้รับจ้างได้ปฏิบัติงานปูผิวจราจรแอสฟัลท์ติกคอนกรีตส่วนที่เหลือทั้งหมดแล้วเสร็จ ทำงานตีเส้นจราจรทั้งหมดแล้วเสร็จ และงานอื่นๆตามแบบแปลนทั้งหมดให้แล้วเสร็จเรียบร้อยตามสัญญาจ้าง รวมทั้งทำสถานที่ก่อสร้างให้สะอาดเรียบร้อยแล้วเสร็จภายใน 120 วัน นับถัดจากวันลงนามในสัญญาจ้าง และคณะกรรมตรวจการจ้างได้ทำการตรวจรับงานเป็นการถูกต้องเรียบร้อย
      ๖.  วงเงินในการจัดจ้าง


ภายในวงเงิน   ๗,๐๐๐,๐๐๐.-  บาท (เจ็ดล้านบาทถ้วน)  โดยเบิกจ่ายจากงบประมาณรายจ่ายประจำปี  ๒๕๕๖  ตามโครงการภายใต้แผนปฏิบัติราชการประจำปี  พ.ศ. ๒๕๕๖  ของจังหวัดสงขลา  
และงบประมาณโครงการตามแผนปฏิบัติราชการประจำปีของกลุ่มจังหวัดภาคใต้ชายแดน ประจำปีงบประมาณ  พ.ศ. 2556










(ลงชื่อ) /.......

(ลงชื่อ)                                         
ประธานกรรมการ
                                                               (นายธวัชชัย   สุขเอียด)





(ลงชื่อ)


กรรมการ
                                                              (นางปรางศรี  ตันติการุณย์) 

(ลงชื่อ)


กรรมการ
                                                             (นายจิรวัฒน์   บำรุงวงศ์) 

(ลงชื่อ)


กรรมการ
                                                             (นางกรวิชย์   แก้วขาว) 

(ลงชื่อ)

กรรมการ
                                                             (นางสาวเยาวนุช  กาญจนเทพ) 
หมายเหตุ
ประชาชนผู้สนใจ สามารถติดต่อเพื่อขอทราบข้อมูลเพิ่มเติม  เสนอแนะ วิจารณ์  หรือแสดงความคิดเห็นเกี่ยวกับร่างขอบเขตของงานนี้เป็นลายลักษณ์อักษร โดยไปรษณีย์ตอบรับด่วนพิเศษ (EMS)  ส่งไปที่ ที่ทำการปกครองอำเภอสะเดา  อำเภอสะเดา  จังหวัดสงขลา  รหัสไปรษณีย์  ๙๐๑๒๐  หรือสอบถามทางโทรศัพท์ /โทรสาร หมายเลข  ๐-๗๔๔๑-๑6๗๑  หรือ E-mail: sadaodis@hotmail.com  หรือทางเว็บไซต์ของที่ทำการปกครองอำเภอสะเดา  www.sadao-sk.go.th  โดยเปิดเผยตัว  พร้อมระบุชื่อ  ที่อยู่  หมายเลขโทรศัพท์ ที่สามารถติดต่อได้

ร่างเอกสารประกวดราคาจ้างด้วยวิธีการทางอิเล็กทรอนิกส์  เลขที่  ๑/๒๕๕๖
โครงการก่อสร้างถนนลาดยางผิวจราจรแบบแอสฟัลท์ติกคอนกรีต
สายบ้านสำนักหว้า – ควนดอกไม้  หมู่ที่ 3  
ตำบลเขามีเกียรติ  อำเภอสะเดา    จังหวัดสงขลา
ตามประกาศอำเภอสะเดา   
ลงวันที่       พฤศจิกายน  ๒๕๕๕
............................

ที่ทำการปกครองอำเภอสะเดา  ซึ่งต่อไปนี้เรียกว่า   “อำเภอสะเดา” มีความประสงค์จะประกวดราคาจ้างก่อสร้างโครงการก่อสร้างถนนลาดยางผิวจราจรแบบแอสฟัลท์ติกคอนกรีต สายบ้านสำนักหว้า – ควนดอกไม้  หมู่ที่ 3 ตำบลเขามีเกียรติ  อำเภอสะเดา  จังหวัดสงขลา ขนาดกว้าง 6.00 เมตร  ยาว 1,600 เมตร  หนาเฉลี่ย 0.05 เมตร  พื้นที่ผิวจราจรไม่น้อยกว่า  9,600.00 เมตร  ด้วยวิธีการทางอิเล็กทรอนิกส์ 
โดยมีข้อแนะนำและข้อกำหนด ดังต่อไปนี้
๑. เอกสารแนบท้ายเอกสารการประกวดราคาจ้างด้วยวิธีการทางอิเล็กทรอนิกส์
๑.๑   แบบรูปและรายการละเอียด
๑.๒   แบบใบยื่นข้อเสนอการประกวดราคาจ้างด้วยระบบอิเล็กทรอนิกส์
๑.๓   แบบใบแจ้งปริมาณงานและราคา
๑.๔   หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์
๑.๕   แบบสัญญาจ้าง


     ๑.๖   แบบหนังสือค้ำประกัน



 (๑)  หลักประกันซอง

 (๒)  หลักประกันสัญญา
                          ๑.๗  สูตรการปรับราคา


     ๑.๘  บทนิยาม

 (๑) ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน


 (๒) การขัดขวางการแข่งขันราคาอย่างเป็นธรรม

     ๑.๙  แบบบัญชีเอกสาร

 (๑) บัญชีเอกสารส่วนที่ ๑

 (๒) บัญชีเอกสารส่วนที่ ๒
      ๑.๑๐ วิธีการประกวดราคาจ้างด้วยวิธีการทางอิเล็กทรอนิกส์
      ๑.๑๑ รายละเอียดการแบ่งงวดงานและงวดเงิน
๒. คุณสมบัติของผู้เสนอราคา
๒.๑  ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์
๒.๒  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
๒.๓  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศ ประกวดราคาจ้างวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๘
๒.๔  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น
-๒-
๒.๕  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของอำเภอสะเดา

๒.๖ ผู้ประสงค์จะเสนอราคาต้องเป็นนิติบุคคลและมีผลงานการก่อสร้างประเภทเดียวกันกับงานที่ประกวดราคาจ้างด้วยวิธีการทางอิเล็กทรอนิกส์ ในวงเงินไม่น้อยกว่า ๓,๕๐๐,๐๐๐.-บาท (สามล้านห้า-แสนบาทถ้วน)  ซึ่งอยู่ในสัญญาเดียวกันและเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือหน่วยงานเอกชนที่ที่ทำการปกครองอำเภอสะเดาเชื่อถือ  
๒.๗ บุคคลหรือนิติบุคคลที่จะเข้าเป็นคู่สัญญา  กับหน่วยงานของรัฐ ต้องไม่อยู่ในฐานะเป็นผู้ไม่แสดงบัญชีรายรับ-รายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
๒.๘ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐ  ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government  Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
๒.๙ คู่สัญญาต้องรับและจ่ายเงินผ่านบัญชีธนาคาร  เว้นแต่การจ่ายเงินแต่ละครั้งซึ่งมีมูลค่าไม่เกิน ๓๐,๐๐๐.-บาท (สามหมื่นบาทถ้วน)  คู่สัญญาอาจจ่ายเป็นเงินสดก็ได้
๓. หลักฐานการเสนอราคา
    ผู้ประสงค์จะเสนอราคาต้องเสนอเอกสารหลักฐาน  แยกเป็น ๒ ส่วน คือ


    ๓.๑  ส่วนที่ ๑ อย่างน้อยต้องมีเอกสาร ดังต่อไปนี้


          (๑) ในกรณีผู้ประสงค์จะเสนอราคาเป็นนิติบุคคล



   (ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม  พร้อมรับรองสำเนาถูกต้อง



   (ข) บริษัทจำกัดหรือบริษัทมหาชนจำกัด  ให้ยื่นสำเนาหนังสือรับรองการ จดทะเบียนนิติบุคคล หนังสือบริคณห์สนธิ  บัญชีรายชื่อกรรมการผู้จัดการ ผู้มีอำนาจควบคุม  และบัญชีผู้ถือหุ้นรายใหญ่ พร้อมรับรองสำเนาถูกต้อง

(๒) ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนของผู้นั้น  สำเนาข้อตกลงที่แสดงถึงการเข้าเป็นหุ้นส่วน (ถ้ามี)  สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง
          (๓) ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใด เป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (๑)
          (๔) สำเนาทะเบียนพาณิชย์ , สำเนาใบทะเบียนภาษีมูลค่าเพิ่มและสำเนาทะเบียนประกันสังคม


          (๕) บัญชีเอกสารส่วนที่ ๑ ทั้งหมดที่ได้ยื่นตามแบบในข้อ ๑.๙ (๑)


    ๓.๒ ส่วนที่ ๒ อย่างน้อยต้องมีเอกสาร ดังต่อไปนี้


      (๑) หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์  โดยต้อง
ลงนาม พร้อมประทับตรา (ถ้ามี)
      (๒) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้ประสงค์จะเสนอราคา มอบอำนาจให้บุคคลอื่นทำการแทน


      (๓) หลักประกันซอง  ตามข้อ ๕. 


      (๔) สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ให้ใช้กรณีที่มีการกำหนดผลงานตามข้อ ๒.๖ เท่านั้น)
-๓-


      (๕) บัญชีรายการก่อสร้าง (หรือใบแจ้งปริมาณงาน**)


      (๖) แบบใบยื่นข้อเสนอการประกวดราคาจ้างด้วยวิธีการทางอิเล็กทรอนิกส์


      (๗) บัญชีเอกสารส่วนที่ ๒ ทั้งหมดที่ได้ยื่น ตามแบบในข้อ ๑.๙ (๒)
๔. การเสนอราคา


    ๔.๑ ผู้ประสงค์จะเสนอราคาต้องยื่นข้อเสนอราคาตามแบบที่กำหนดไว้ในเอกสารประกวดราคาจ้างด้วยวิธีการทางอิเล็กทรอนิกส์ และหนังสือแสดงเงื่อนไขการจ้างด้วยวิธีการทางอิเล็กทรอนิกส์นี้  โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วนรวมทั้งลงลายมือชื่อ ของผู้ประสงค์จะเสนอราคาให้ชัดเจน


    ๔.๒ ผู้ประสงค์จะเสนอราคาจะต้องกรอกปริมาณวัสดุในบัญชีรายการก่อสร้างให้ครบถ้วน


    ๔.๓ ผู้ประสงค์จะเสนอราคาต้องกำหนดยืนราคาไม่น้อยกว่า  ๖๐ วัน นับแต่วันยืนยันราคาสุดท้าย โดยภายในกำหนดยืนราคาผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบราคาที่ตนเสนอไว้ และจะถอนการเสนอราคามิได้


    ๔.๔ ผู้ประสงค์จะเสนอราคาจะต้องเสนอกำหนดเวลาดำเนินการตามสัญญาที่จะจ้างให้แล้วเสร็จไม่เกิน   ๑๒๐  วัน นับถัดจากวันลงนามในสัญญาจ้าง


    ๔.๕ ก่อนยื่นเอกสารประกวดราคาจ้างด้วยวิธีการทางอิเล็กทรอนิกส์ ผู้ประสงค์จะเสนอราคาควรตรวจดูร่างสัญญา แบบรูปและรายละเอียด ฯลฯ ให้ถี่ถ้วนและเข้าใจเอกสารประกวดราคาทั้งหมดเสียก่อนที่จะตกลงยื่นเสนอตามเงื่อนไขในเอกสารประกวดราคาจ้างด้วยวิธีการทางอิเล็กทรอนิกส์                                                                                                                                     


    ๔.๖ ผู้ประสงค์จะเสนอราคาจะต้องยื่นเอกสารประกวดราคาจ้างด้วยวิธีการทางอิเล็กทรอนิกส์ จ่าหน้าซองถึงประธานคณะกรรมการประกวดราคาตามโครงการ  โดยระบุไว้ที่หน้าซองว่า 
“ เอกสารประกวดราคาตามเอกสารประกวดราคาจ้างด้วยวิธีการทางอิเล็กทรอนิกส์  เลขที่  ๑  /๒๕๕๖ ”          ยื่นต่อคณะกรรมการประกวดราคาตามโครงการก่อสร้างถนนลาดยางผิวจราจรแบบแอสฟัลท์ติกคอนกรีต 
สายบ้านสำนักหว้า – ควนดอกไม้  หมู่ที่ 3 ตำบลเขามีเกียรติ  อำเภอสะเดา  จังหวัดสงขลา  ในวันที่         ธันวาคม   ๒๕๕๕  ตั้งแต่เวลา  ...............น.  ถึงเวลา  ......................น.  ณ  ห้องประชุมผาดำ  ชั้น ๒  ที่ว่าการอำเภอสะเดา  ถนนกาญจนวณิชย์  ตำบลสะเดา  อำเภอสะเดา  จังหวัดสงขลา


เมื่อพ้นกำหนดเวลายื่นเอกสารประกวดราคาจ้างด้วยวิธีการทางอิเล็กทรอนิกส์แล้ว จะไม่รับเอกสารเพิ่มเติม โดยเด็ดขาด
หากปรากฏต่อคณะกรรมการการประกวดราคาก่อนหรือในขณะที่มีการเสนอราคาด้วยวิธีการทางอิเล็กทรอนิกส์ มีผู้ประสงค์จะเสนอราคาหรือผู้มีสิทธิเสนอราคา  กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๘ (๒) คณะกรรมการฯ จะตัดรายชื่อผู้ประสงค์จะเสนอราคาหรือผู้มีสิทธิเสนอกราคารายนั้นออกจากการเป็นผู้มีสิทธิเสนอราคา  และอำเภอจะพิจารณาลงโทษผู้ประสงค์จะเสนอราคาหรือผู้มีสิทธิเสนอราคาดังกล่าวเป็นผู้ทิ้งงาน 


ผู้ประสงค์จะเสนอราคาที่ไม่ผ่านการคัดเลือกเบื้องต้น  เพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น  หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์  ณ  วันประกาศประกวดราคาจ้างด้วยวิธีการทางอิเล็กทรอนิกส์  หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรม  หรือเป็นผู้ประสงค์จะเสนอราคาที่ไม่ผ่านการตรวจสอบคุณสมบัติทางด้านเทคนิค  อาจอุทธรณ์คำสั่งดังกล่าวต่อหัวหน้าหน่วยงานที่จัดหาพัสดุภายใน  ๓  วัน  นับแต่วันที่ได้รับแจ้งจากคณะกรรมการประกวดราคา              การวินิจฉัยอุทธรณ์ของอำเภอให้ถือเป็นที่สุด
-๔-


หากปรากฏต่อคณะกรรมการประกวดราคาว่า กระบวนการเสนอราคาจ้างด้วยวิธีการทางอิเล็กทรอนิกส์ประสบข้อขัดข้องจนไม่อาจดำเนินการต่อไปให้แล้วเสร็จภายในเวลาที่กำหนดไว้    คณะกรรมการประกวดราคาจะสั่งพักกระบวนการเสนอราคา โดมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคลอื่นและเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไป จากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนเสนอราคาภายในวันเดียวกัน  เว้นแต่คณะกรรมการประกวดราคาเห็นว่ากระบวนการเสนอราคาจะไม่แล้วเสร็จได้โดยง่ายหรือขัดข้องไม่อาจแก้ไขได้ ประธานคณะกรรมการประกวดราคาจะสั่งยกเลิกกระบวนการเสนอราคา และกำหนดวัน เวลา และสถานที่ เพื่อเริ่มต้นกระบวนการเสนอราคาใหม่  โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ

  

คณะกรรมการประกวดราคาสงวนสิทธิในการตัดสินใจดำเนินการใด ๆ ระหว่างการประกวดราคา ฯ เพื่อให้การประกวดราคา ฯ เกิดประโยชน์สูงสุดแก่ทางราชการ
   ๔.๗ ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคาจะต้องปฏิบัติ ดังนี้
 (๑) ปฏิบัติตามเงื่อนไขที่ระบุไว้ในหนังสือแสดงเงื่อนไขการจ้างด้วยวิธีการทางอิเล็กทรอนิกส์ที่ได้ยื่นมาพร้อมกับซองข้อเสนอทางเทคนิค
(๒) ราคาสูงสุดของการประกวดราคาจ้างด้วยวิธีการทางอิเล็กทรอนิกส์จะต้องเริ่มต้นที่  ๗,๐๐๐,๐๐๐.-บาท   (เจ็ดล้านบาทถ้วน)

 (๓) ราคาที่เสนอจะต้องเป็นราคาที่รวมภาษีมูลค่าเพิ่มและภาษีอื่นๆ (ถ้ามี) รวมค่าใช้จ่ายทั้งปวงไว้ด้วยแล้ว
 (๔) ผู้มีสิทธิเสนอราคาหรือผู้แทนจะต้องมาลงทะเบียนเพื่อเข้าสู่กระบวนการเสนอราคา ตามวัน  เวลา  และสถานที่ที่กำหนด
 (๕) ผู้ทีสิทธิเสนอราคาหรือผู้แทนที่มาลงทะเบียนแล้ว ต้อง Log in เข้าสู่ระบบ

 (๖) ผู้มีสิทธิเสนอราคาหรือผู้แทน ที  Log in แล้ว จะต้องดำเนินการเสนอราคา  โดยราคาที่เสนอในการประกวดราคาจ้างด้วยวิธีการทางอิเล็กทรอนิกส์  จะต้องต่ำกว่าราคาสูงสุดในการประกวดราคา ฯ และจะต้องเสนอลดราคาขั้นต่ำ (Minimum Bid) ไม่น้อยกว่าครั้งละ  ๑๐,๐๐๐.-บาท  จากราคาสูงสุดในการประกวดราคาฯ  และการเสนอลดราคาครั้งถัดๆ ไป ต้องเสนอลดราคาครั้งละไม่น้อยกว่า  ๑๐,๐๐๐.-บาท  

จากราคาครั้งสุดท้ายที่เสนอลดแล้ว


 (๗) ห้ามผู้มีสิทธิเสนอราคาถอนการเสนอราคา  และเมื่อมีการประกวดราคาฯ เสร็จสิ้นแล้วจะต้องยืนยันราคาต่อผู้ให้บริการตลาดกลางอิเล็กทรอนิกส์  ราคาที่ยืนยันจะต้องตรงกับราคาที่เสนอหลังสุด

 (๘) ผู้มีสิทธิเสนอราคาที่ได้รับการคัดเลือกให้เป็นผู้ชนะราคา  ต้องรับผิดชอบค่าใช้จ่ายในการให้บริการเสนอราคาและค่าใช้จ่ายในกาดรเดินทางของผู้ให้บริการตลาดกลางอิเล็กทรอนิกส์ทั้งนี้  จะแจ้งให้ทราบในวันเสนอราคา


 (๙) ผู้มีสิทธิเสนอราคาจะต้องมาเสนอราคา  ในวันที่................เดือน.......................พ.ศ............ตั้งแต่เวลา.............น.เป็นต้นไป  ทั้งนี้ จะแจ้งนัดหมายตามแบบแจ้ง วัน เวลา และสถานที่เสนอราคา ( บก.๐๐๕) ให้ทราบต่อไป

 (๑๐) ผู้มีสิทธิเสนอราคาสามารถศึกษาและทำความเข้าใจในระบบและวิธีการเสนอราคาของผู้ให้บริการตลาดกลางอิเล็กทรอนิกส์  ที่แสดงไว้ในเว็บไซต์  www.gprocurement.go.th  และผู้มีสิทธิเสนอราคาต้องทำการทดลองวิธีการเสนอราคาก่อนถึงกำหนดวันเสนอราคาที่เว็บไซต์ของผู้ให้บริการตลาดกลางอิเล็กทรอนิกส์  ตั้งแต่วันที่  ๑  ตุลาคม  ๒๕๕๕  เป็นต้นไป

๕. หลักประกันซอง
      ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค  จำนวน  ๓๕๐,๐๐๐.- บาท  (สามแสนห้าหมื่นบาทถ้วน)  โดยหลักประกันซองจะต้องมีระยะเวลาการค้ำประกันตั้งแต่วันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคา  โดยหลักประกันให้ใช้อย่างหนึ่งอย่างใด ดังต่อไปนี้
     ๕.๑ เงินสด


     ๕.๒ เช็คที่ธนาคารสั่งจ่ายให้แก่ที่ทำการปกครองอำเภอสะเดา  โดยเป็นเช็คลงวันที่ที่ยื่นซองข้อเสนอทางด้านเทคนิคหรือก่อนหน้านั้นไม่เกิน ๓ วันทำการของทางราชการ


     ๕.๓ หนังสือค้ำประกันของธนาคารในประเทศตามแบบหนังสือค้ำประกัน ดังระบุในข้อ ๑.๖ (๑)
   

     ๕.๔ หนังสือค้ำประกันของบริษัทเงินทุน  หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์  และประกอบธุรกิจค้ำประกันตามประกาศของธนาคารแห่งประเทศไทยซึ่งได้แจ้งเวียนชื่อให้ส่วนราชการต่าง ๆ ทราบแล้วโดยอนุโลมให้ใช้ตามแบบหนังสือค้ำประกันดังระบุในข้อ ๑.๖ (๑)


     ๕.๕ พันธบัตรรัฐบาลไทย
                                หลักประกันซองตามข้อนี้ อำเภอสะเดาจะคืนให้ผู้ประสงค์จะเสนอราคาหรือผู้ค้ำประกันภายใน  ๑๕  วัน  นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้มีสิทธิเสนอราคารายที่คัดเลือกไว้ซึ่งเสนอราคาต่ำสุด  จะคืนให้ต่อเมื่อได้ทำสัญญาหรือข้อตกลง หรือเมื่อผู้มีสิทธิเสนอราคาได้พ้นจากข้อผูกพันแล้ว
การคืนหลักประกันซอง ไม่ว่ากรณีใด ๆ จะคืนให้โดยไม่มีดอกเบี้ย
๖. หลักเกณฑ์และสิทธิ์ในการพิจารณาราคา
                        ๖.๑ ในการประกวดราคาจ้างด้วยวิธีการทางอิเล็กทรอนิกส์ครั้งนี้  อำเภอสะเดาจะพิจารณาตัดสินด้วยราคารวม
                         ๖.๒ หากผู้ประสงค์จะเสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ ๓ หรือยื่นเอกสารประกวดราคาจ้างด้วยวิธีการทางเล็กทรอนิกส์ไม่ถูกต้อง  ตามข้อ ๔ แล้ว  คณะกรรมการประกวดราคา ฯ จะไม่รับพิจารณาข้อเสนอของผู้ประสงค์จะเสนอราคารายนั้น   เว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสารประกวดราคาจ้างด้วยวิธีการทางอิเล็กทรอนิกส์   ในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่ออำเภอสะเดาเท่านั้น
                          ๖.๓ อำเภอสะเดาสงวนสิทธิไม่พิจารณาราคาของผู้ประสงค์จะเสนอราคา โดยไม่มีการผ่อนผัน ในกรณีดังต่อไปนี้
 (๑) ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารการประกวดราคาจ้างด้วยวิธีการทางอิเล็กทรอนิกส์ หรือในหลักฐานการรับเอกสารประกวดราคาจ้างด้วยวิธีการทางอิเล็กทรอนิกส์ของอำเภอสะเดา
(๒) เสนอรายละเอียดแตกต่างไปจากเงื่อนไขที่กำหนดในเอกสารการประกวดราคาจ้างด้วยวิธีการทางอิเล็กทรอนิกส์ที่เป็นสาระสำคัญ หรือมีผลทำให้เกิดความได้เปรียบเสียเปรียบระหว่างผู้ประสงค์จะเสนอราคารายอื่น


    ๖.๔ ในการตัดสินการประกวดราคาจ้างด้วยวิธีการทางอิเล็กทรอนิกส์ หรือในการทำสัญญา คณะกรรมการประกวดราคา หรืออำเภอสะเดามีสิทธิให้ผู้ประสงค์จะเสนอราคาชี้แจงข้อเท็จจริง สภาพฐานะ หรือข้อเท็จจริง อื่นใดที่เกี่ยวข้องกับผู้ประสงค์จะเสนอราคาได้  อำเภอสะเดามีสิทธิจะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสม หรือไม่ถูกต้อง

                           ๖.๕ อำเภอสะเดาทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอ ทั้งหมดก็ได้ และอาจจะพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประกวดราคาจ้างด้วยวิธีการทางอิเล็กทรอนิกส์โดยไม่พิจารณาจัดจ้างเลยก็ได้สุดแต่จะพิจารณาทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินของอำเภอสะเดาเป็นเด็ดขาด 
ผู้ประสงค์จะเสนอราคาหรือผู้มีสิทธิเสนอราคาจะเรียกร้องค่าเสียหายใดๆมิได้ รวมทั้งอำเภอสะเดาจะพิจารณายกเลิกการประกวดราคาจ้างด้วยวิธีการทางอิเล็กทรอนิกส์ และลงโทษผู้มีสิทธิเสนอราคาเป็นผู้ทิ้งงาน 
ไม่ว่าจะเป็นผู้สิทธิเสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่นการเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น


      ในกรณีที่ผู้มีสิทธิเสนอราคารายที่เสนอราคาต่ำสุด  เสนอราคาต่ำจนคาดหมายได้ว่าไม่อาจดำเนินงานตามสัญญาได้  คณะกรรมการประกวดราคาหรืออำเภอสะเดาจะให้ผู้มีสิทธิเสนอราคารายนั้นชี้แจงและแสดงหลักฐานที่ทำให้เชื่อได้ว่าผู้มีสิทธิเสนอราคาสามารถดำเนินงานตามการประกวดราคาจ้าง  ด้วยวิธีการทางอิเล็กทรอนิกส์ให้เสร็จสมบูรณ์  หากคำชี้แจงไม่เป็นที่รับฟังได้  อำเภอสะเดามีสิทธิที่จะไม่รับราคาของผู้มีสิทธิเสนอราคารายนั้น


 
    ๖.๖ ในกรณีที่ปรากฏข้อเท็จจริงภายหลังจากการประกวดราคาจ้างด้วยวิธีการทางอิเล็กทรอนิกส์ว่า ผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับ
ผู้มีสิทธิเสนอราคารายอื่น  หรือเป็นผู้มีผลประโยชน์ร่วมกันระหว่างผู้สิทธิเสนอราคากับผู้ให้บริการตลาดกลาง
อิเล็กทรอนิกส์  ณ วันประกาศประกวดราคาจ้างด้วยวิธีการทางอิเล็กทรอนิกส์ หรือเป็นผู้สิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๘ อำเภอสะเดามีอำนาจที่จะตัดรายชื่อผู้มีสิทธิเสนอราคาดังกล่าว  และอำเภอสะเดาจะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน


๗. การทำสัญญาจ้าง
    

     ผู้ชนะการประกวดราคาจ้างด้วยวิธีการทางอิเล็กทรอนิกส์  (ผู้รับจ้าง)  จะต้องทำสัญญาจ้างตามแบบสัญญาดังระบุ ใน ข้อ ๑.๕ กับอำเภอสะเดา  ภายใน ๗ วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ ๕ (ห้า)  ของราคาจ้างที่ประกวดราคาจ้างด้วยวิธีการทางอิเล็กทรอนิกส์ได้ให้อำเภอสะเดายึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้
          ๗.๑ เงินสด
     ๗.๒ เช็คที่ธนาคารสั่งจ่ายให้แก่ที่ทำการปกครองอำเภอสะเดา  โดยเป็นเช็คลงวันที่
ที่ทำสัญญาหรือก่อนหน้านั้นไม่เกิน  ๓  วันทำการของทางราชการ
     ๗.๓ หนังสือค้ำประกันของธนาคารภายในประเทศ  ตามแบบหนังสือค้ำประกันดังระบุในข้อ ๑.๖ (๒)
     ๗.๔ หนังสือค้ำประกันของบริษัทเงินทุน  หรือบริษัทเงินทุนหลักทรัพย์  ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  
ซึ่งได้แจ้งเวียนชื่อให้ส่วนราชการต่างฯ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑.๖ (๒)
     ๗.๕ พันธบัตรรัฐบาลไทย 
     หลักประกันนี้จะคืนให้โดยไม่มีดอกเบี้ยภายใน ๑๕ วัน นับถัดจากวันที่คู่สัญญา  พ้นจากข้อผูกพันตามสัญญาจ้างแล้ว
๘. ค่าจ้างและการจ่ายเงิน

      อำเภอสะเดาจะจ่ายเงินค่าจ้างโดยแบ่งออกเป็น  ๒  งวด    ดังนี้

               งวดที่  ๑  จ่ายเป็นเงินร้อยละ  33  ของค่าจ้าง  
      เมื่อผู้รับจ้างได้ปฏิบัติงาน  กุยทางถางป่าทั้งหมด  งานวางท่อระบายน้ำ คสล. Ø ๐.๘0
 เมตร ทั้งหมด งานบดอัดพื้นทางเดิมทั้งหมด งานดินตัดงานดินถมทั้งหมด งานวัสดุคัดเลือกทั้งหมด งานรองพื้นทางลูกรังทั้งหมด  งานพื้นทางหินคลุกทั้งหมด แล้วเสร็จภายใน 40 วันนับถัดจากวันลงนามในสัญญาจ้าง และคณะกรรมการตรวจการจ้างได้ทำการตรวจรับงานเป็นการถูกต้อง 


              งวดที่  ๒  จ่ายเป็นเงินร้อยละ  33  ของค่าจ้าง  



    เมื่อผู้รับจ้างได้ปฏิบัติงาน  Prime coat ทั้งหมดแล้วเสร็จ ปูผิวจราจรแอสฟัลท์ติกคอนกรีตได้ 900.00 ตารางเมตร ทั้งหมด  แล้วเสร็จภายใน 80 วันนับถัดจากวันลงนามในสัญญาจ้าง และคณะกรรมการตรวจการจ้างได้ทำการตรวจรับงานเป็นการถูกต้องเรียบร้อย  


             งวดสุดท้าย  จ่ายเป็นเงินร้อยละ  34  ของค่าจ้าง



    เมื่อผู้รับจ้างได้ปฏิบัติงาน  ปูผิวจราจรแอสฟัลท์ติกคอนกรีตส่วนที่เหลือทั้งหมดแล้วเสร็จ ทำงานตีเส้นจราจรทั้งหมดแล้วเสร็จ และงานอื่น ๆ ตามแบบแปลนทั้งหมด ให้แล้วเสร็จเรียบร้อยตามสัญญาจ้าง รวมทั้งทำสถานที่ก่อสร้างให้สะอาดเรียบร้อยแล้วเสร็จภายใน 120 วันนับถัดจากวันลงนามในสัญญาจ้าง และคณะกรรมการตรวจการจ้างได้ทำการตรวจรับงานเป็นการถูกต้อง

 
         ๙. อัตราค่าปรับ                
    ค่าปรับตามแบบสัญญาจ้าง ข้อ  ๑๕ จะกำหนดในอัตราร้อยละ ๐.๒๕ ของค่าจ้างตามสัญญาต่อวัน
๑๐. การรับประกันความชำรุดบกพร่อง
    ผู้ชนะการประกวดราคาจ้างด้วยวิธีการทางอิเล็กทรอนิกส์  ซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ ๑.๕ แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  ๒ ปี    -   เดือน  นับถัดจากวันที่อำเภอสะเดาได้รับมอบงาน  โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  ๑๕  วัน  นับถัดจากวันที่ได้รับแจ้งความชำรุดบกพร่อง
๑๑. ขอสงวนสิทธิในการเสนอราคาและอื่น ๆ
    ๑๑.๑  เงินค่าจ้างสำหรับงานจ้างครั้งนี้  ได้มาจากเงินงบประมาณโครงการภายใต้แผนปฏิบัติราชการประจำปี  ๒๕๕๖  


ราคากลางของงานโครงการก่อสร้างถนนลาดยางผิวจราจรแบบแอสฟัลท์ติกคอนกรีต สายบ้านสำนักหว้า – ควนดอกไม้ หมู่ที่ 3 ตำบลเขามีเกียรติ  อำเภอสะเดา  จังหวัดสงขลา   ในการประกวดราคาจ้างด้วยวิธีการทางอิเล็กทรอนิกส์เป็นเงินทั้งสิ้น  ๗,๐๐๐,๐๐๐.-บาท  (เจ็ดล้านบาทถ้วน)
    ๑๑.๒ เมื่ออำเภอสะเดาได้คัดเลือกผู้มีสิทธิเสนอราคารายใด  ให้เป็นผู้รับจ้าง และได้ตกลงจ้างตามการประกวดราคาจ้างด้วยระบบอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับขนได้ ตามที่รัฐมนตรีว่าการกระทรวงคมนาคมประกาศกำหนด ผู้มีสิทธิเสนอราคาซึ่งเป็นผู้รับจ้างจะต้องปฏิบัติตามกฎหมาย ว่าด้วยการส่งเสริมพาณิชยนาวี  ดังนี้
(๑)  แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อกรมเจ้าท่าภายใน ๗ วัน นับตั้งแต่วันที่ผู้รับจ้างสั่งหรือซื้อจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
 (๒) จัดการให้สิ่งของดังกล่าวบรรทุกโดยเรือไทย  หรือเรือทีมีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากกรมเจ้าท่าให้บรรทุกสิ่งของนั้น  โดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

                        (๓) ในกรณีที่ไม่ปฏิบัติตาม (๑)หรือ (๒) ผู้รับจ้างจะต้องรับผิดชอบตามกฎหมายว่าด้วยการส่งเสริมพาณิชยนาวี


    ๑๑.๓ ผู้ประสงค์จะเสนอราคาซึ่งได้ยื่นเอกสารประกวดราคาด้วยวิธีการทางอิเล็กทรอนิกส์ต่ออำเภอสะเดาแล้ว  จะถอนตัวออกจากการประกวดราคาฯ มิได้ และเมื่อได้รับการคัดเลือกให้เป็นผู้มีสิทธิเสนอราคาแล้วต้องเข้าร่วมเสนอราคาด้วยวิธีการทางอิเล็กทรอนิกส์ตามเงื่อนไขที่กำหนดในข้อ ๔.๗(๔) (๕) (๖) และ (๗) มิฉะนั้น  อำเภอสะเดาจะริบหลักประกันซองจำนวนร้อยละ ๒.๕ ของวงเงินที่จัดหาทันที  และอาจพิจารณาเรียกร้องให้ชดใช้ความเสียหายอื่น (ถ้ามี)  รวมทั้งอาจพิจารณาให้เป็นผู้ทิ้งงานได้  หากมีพฤติกรรมเป็นการขัดขวางการแข่งขันราคาอย่างเป็นธรรม
    ๑๑.๔ ผู้มีสิทธิเสนอราคาซึ่งอำเภอสะเดาได้คัดเลือกแล้วไม่ไปทำสัญญา หรือข้อตกลงภายในเวลาที่ทางราชการกำหนดดังระบุในข้อ ๗ อำเภอสะเดาจะริบหลักประกันซองหรือเรียกร้องจากผู้ออกหนังสือค้ำประกันซอง ทันทีและอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งพิจารณาให้เป็น
ผู้ทิ้งงานตามระเบียบของทางราชการ
  ๑๑.๕ อำเภอสะเดาสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)


๑๒. การปรับราคาค่างานก่อสร้าง 


     การปรับราคาค่างานก่อสร้างตามสูตรการปรับราคาดังระบุในข้อ ๑.๗ จะนำมาใช้ในกรณีที่ค่างานก่อสร้างลดลงหรือเพิ่มขึ้น  โดยวิธีการต่อไปนี้
....................................................................(รายละเอียดแนบท้าย)......................................................................

สูตรการปรับราคา (สูตรค่า K) จะต้องคงที่ที่ระดับที่กำหนดไว้ในวันแล้วเสร็จตามที่กำหนดไว้ในสัญญาหรือภายในระยะที่อำเภอสะเดาได้ขยายออกไป  โดยจะใช้สูตรของทางราชการที่ได้ระบุในข้อ ๑.๗


๑๓. มาตรฐานฝีมือช่าง


     เมื่ออำเภอสะเดาได้คัดเลือกผู้มีสิทธิเสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้วผู้มีสิทธิเสนอราคาจะต้องตกลงว่าในการปฏิบัติงานก่อสร้างดังกล่าว ผู้มีสิทธิเสนอราคาจะต้องมีและใช้ผู้ผ่านการทดสอบมาตรฐานฝีมือช่างจากคณะกรรมการกำหนดมาตรฐานและทดสอบฝีมือแรงงาน สถาบันของทางราชการ หรือสถาบันเอกชนที่ทางราชการรับรอง หรือผู้มีวุฒิบัตรระดับ  ปวช. ปวส. และ ปวท. หรือเทียบเท่า จากสถาบันการศึกษาที่ ก.พ. รับรองให้เข้ารับราชการได้ในอัตราไม่ต่ำกว่าร้อยละ ๕ ของแต่ละสาขา แต่จะต้องมีช่างจำนวนอย่างน้อย ๑ คน ในแต่ละสาขาช่างดังต่อไปนี้

    ๑๓.๑ ช่างโยธา  วุฒิไม่ต่ำกว่า ปวส.
              ๑๓.๒ วิศวกร  สาขาวิศวกรรมโยธา  วุฒิไม่ต่ำกว่า ภาคีวิศวกร (มีใบประกอบวิชาชีพวิศวกร)


    ผู้รับจ้างจะต้องจัดทำบัญชีแสดงจำนวนช่างทั้งหมด  โดยจำแนกตามแต่ละสาขาพร้อมกับระบุรายชื่อช่างผู้ที่ผ่านการทดสอบมาตรฐานฝีมือช่าง หรือผู้ที่มีวุฒิบัตรดังกล่าว  เพื่อนำมาแสดงเป็นหลักฐานต่อคณะกรรมการตรวจการจ้าง  หรือผู้ควบคุมงานก่อนเริ่มลงมือทำงาน  และพร้อมที่จะให้ผู้ว่าจ้างหรือเจ้าหน้าที่ของ
ผู้ว่าจ้างตรวจสอบดูได้ตลอดเวลาการทำงานตามสัญญานี้ของผู้รับจ้าง
๑๔. การปฎิบัติตามกฎหมายและระเบียบ
         

 ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
อำเภอสะเดา
พฤศจิกายน  ๒๕๕๕

(ลงชื่อ)                                         
ประธานกรรมการ
                                                               (นายธวัชชัย   สุขเอียด)





(ลงชื่อ)


กรรมการ
                                                              (นางปรางศรี  ตันติการุณย์) 

(ลงชื่อ)


กรรมการ
                                                             (นายจิรวัฒน์   บำรุงวงศ์) 

(ลงชื่อ)


กรรมการ
                                                             (นางกรวิชย์   แก้วขาว) 

(ลงชื่อ)

กรรมการ
                                                             (นางสาวเยาวนุช  กาญจนเทพ) 
